Јелица је, као ученик Домаћичке школе, постала члан Савеза комунистичке омладине Југославије (СКОЈ) 1939. године. Уочи рата, изабрана је за члана општинског руководства СКОЈ-а у бившој липовској општини. У припремама за Тринаестојулски устанак, веома је политички ангажована у раду с омладином у своме мјесту. Од 13. јула 1941. активно учествује у Народноослободилачкој борби, као и цела њена породица, родитељи и браћа били су у јединицама Комског партизанског одреда. Крајем 1941. постала је члан Комунистичке партије Југославије (КПЈ).